วันนี้มีโอกาสมาหาดใหญ่ พักอยู่แถวนี้เลยใช้วงในค้นหาร้านใกล้ๆ มีหลายร้านน่าสนใจรวมถึงร้านนี้ด้วย ร้านอาหารญี่ปุ่นร้านนี้ไม่ใหญ่มากอยู่ใกล้โรงเรียนหาดใหญ่วิทยาลัย เราเดินมาจากโรงแรมเจบี ออกมาทางด้านหลังโรงแรม ข้ามสะพานแล้วเดินมาอีกไม่ไกลตามแผนที่ในวงในได้เลย

ภายในร้านแสงจะออกสีส้มๆ มืดๆ ถ่ายรูปออกมาไม่สวยเลยง่ะ เข้าร้านไปหาโต๊ะนั่ง น้องพนักงานจะเอาเมนูมาให้ เปิดเมนูแล้วอาหารหลายอย่างน่าสนใจ แถมราคาไม่แพงด้วย ????
• เซตซูชิรวมพร้อมซุปมิโสะ (249.-) มีซูชิ 8 คำ (ตามรูปเลย) ข้าวปั้นชิ้นใหญ่ เนื้อปลาก็ใหญ่พอสมควรเลย สดใช้ได้ ใช้ได้เลยเซตนี้ บนซูชิเชฟจะไม่ป้ายวาซาบิไว้นะ
• unagi tempura maki (159.-) เราชอบเมนูนี้มาก เป็นมากิไส้ปลาไหลแล้วก็มีแตงกวาส่วนด้านนอกจะเป็นแป้งเทมปุระกรอบๆ กรอบมากจริงๆ ปลาไหล(ชิ้นไม่ใหญ่)เนื้อนุ่ม กินคู่กับข้าว แป้งเทมปุระกรอบๆ แล้วก็น้ำจิ้มหวานๆ เข้ากันฝุดๆ เซตนี้มาแปดชิ้น ไม่แพงเลย
• เห็นออรินจิทอด (49.-) เมนูนี้มาแบบเยอะกว่าที่คิดไว้ ทอดมากรอบดี เสียดายน้ำจิ้มเค้าจะใช้เป็นซีอิ๋วหวาน ถ้าใช้เป็นน้ำจิ้มแบบที่จิ้มทงคัตสึจะเข้ามากกว่า
• ซูชิหน้าปลาไหล (60.-ต่อคำ) ปลาไหลชิ้นใหญ่เนื้อนุ่ม แนะนำเลย
• สลัด+น้ำสลัดงา (45.-) สลัดผักสดพอสมควร กินคู่กับน้ำสลัดงาเพลินๆ แพพเดียวหมด
น้ำเปล่า 10.-

ร้านนี้ลูกค้าเยอะพอสมควรเลยค่ะ บริการเฉยมากๆแต่เหมือนจะไม่มีค่าบริการเพิ่ม วันที่ไปมีโปรซูชิปลาอะไรสักอย่างก็หมด แต่ป้ายติดโดดเด่นอยู่หน้าร้านนอกร้าน น้ำสไปรท์ก็หมด แต่ก็ไม่ใช่ปัญหาอะไร แค่งงๆนิดหน่อย